**ОБЩИНСКИ СЪВЕТ - ШАБЛА**

 **Препис-извлечение !**

**ПРОТОКОЛ**

**№ 18**

**от проведено извънредно заседание на Общински съвет – Шабла**

**на 05.11.2020 година**

**ОТНОСНО:**

Докладна записка относно поемане на дългосрочен общински дълг под формата на временен безлихвен заем за подпомагане на община Шабла по реда на чл.103, ал.1 от Закона за публичните финанси.

**РЕШЕНИЕ №144:** На основание чл. 21, ал. 1, т. 10 и ал. 2 от ЗМСМА, чл. 60, ал. 1 от АПК, чл. 3, т. 5 и чл. 17, ал.1 и ал. 2 от Закона за общинския дълг и във връзка с чл. 103, ал.1 от Закона за публичните финанси, във връзка с докл.записка с вх.№ К-157/04.11.2020 г.,Общински съвет – Шабла:

 1. Дава своето съгласие да бъде поет дългосрочен дълг, чрез временен безлихвен заем от Министерство на финансите в размер на 480 000 лева с параметри по заема по смисъла на чл. 17, ал.1 от Закона за общинския дълг, както следва:

* Максимален размер на дълга – до 480 000 лева /четиристотин и осемдесет хиляди/ лева;
* Валута на дълга – български лев;
* Вид на дълга – дългосрочен безлихвен заем от Централния бюджет;
* Цел на дълга: финансиране на временен касов недостиг на средства по бюджета на Община Шабла за 2020 година;
* Обезпечения: без обезпечения;
* Срок за погасяване – до 31.12.2021 г.;
* Условия за погасяване на заема: с приходи от общинския бюджет и обща изравнителна субсидия;
* Лихви, такси и комисионни – без лихви, такси и комисионни, при спазване на нормата на чл. 105, ал. 1 от ЗПФ;

2. Възлага и делегира права на кмета на община Шабла да подготви и отправи мотивирано искане пред Министерство на финансите за отпускане на временен безлихвен заем в размер на 480 000 лева, както и да извърши всички останали необходими правни и фактически действия за изпълнение на решението по т.1.

3. На основание чл. 60, ал. 1 от Административно-процесуалния кодекс Общински съвет Шабла, допуска предварително изпълнение на решението, тъй като може да бъде осуетено или сериозно затруднено изпълнението на акта, предвид краткият срок до приключването на финансовата 2020 година.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” – предложението за решение се приема.**

**„За“ – Йорданка Иванова Стоева – Йорданова; Елеонора Николова Василева; Елка Йорданова Жечева; Живко Спасов Иванов; Ивелина Георгиева Янакиева-Демирева; Мария Ставрева Недялова; Нина Христова Петрова; Красимир Георгиев Ялнъзов;**

Докладна записка относно съгласие за предоставяне под наем на полски пътища за стопанската 2020/2021 г.

**РЕШЕНИЕ №145:** На основание чл.21, ал.1, т.8 от ЗМСМА; чл.8, ал.1

 от ЗОС, чл.37в, ал.4, ал.16 и ал.17 от ЗСПЗЗ, във връзка с докл.записка с

 Вх.№К-152/29.10.2020 г., Общински съвет-Шабла:

1. Дава съгласие да се предоставят под наем за стопанската 2020/2021г. общински имоти – полски пътища на участниците в споразуменията по чл.37в от ЗСПЗЗ на цена средно рентно плащане за съответното землище.

2.Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.

3.Възлага на Кмета на община Шабла да извърши последващите законо

ви действия.

**С поименно гласуване от присъстващите 8 общински съветници с 6 гласа - „за”, 0 „против” и 0 „въздържал се” –решението се приема.**

**„За“ – Йорданка Иванова Стоева – Йорданова; Елеонора Николова Василева; Елка Йорданова Жечева; Ивелина Георгиева Янакиева-Демирева; Мария Ставрева Недялова; Нина Христова Петрова;**

Докладна записка относно разглеждане на върнато от Областния управител на област Добрич за ново обсъждане Решение № 142 по Протокол № 16 от заседание на Общински съвет Шабла, проведено на 12.10.2020 година.

**РЕШЕНИЕ №146:**На основание на чл. 45, ал. 9, във връзка с чл.45, ал.4 от ЗМСМА, във връзка с докл.записка с вх.№ К-153 от 29.10.2020 г., Общински съвет – Шабла:

Отменя Решение № 142 по Протокол № 16 от проведено заседание на Общински съвет Шабла на 12.10.2020 година.

**С явно гласуване от присъстващите 8 общински съветници с 8 гласа - „за”, 0 „против” и 0 „въздържал се” – решението се приема.**

 **ПРЕДСЕДАТЕЛ НА ОбС: / П /**

 **Д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/Н.Иванова/**